Κάρολος Α΄ της Πορτογαλίας

Ο Κάρολος Α΄ (πορτ. Carlos I, 28 Σεπτεμβρίου 1863 - 1 Φεβρουαρίου 1908) από τον Οίκο της Σαξονίας-Κοβούργου & Γκότα ήταν βασιλιάς της Πορτογαλίας από το 1889 ως το 1908, όταν και δολοφονήθηκε. Ήταν ο πρώτος Πορτογάλος βασιλιάς που γνώρισε βίαιο θάνατο από το 1578, κάτι που του έδωσε τον τίτλο του μάρτυρα (Martirizado).http://www.britannica.com/EBchecked/topic/531212/Sebastianhttp://www.parlamento.pt/VisitaParlamento/Paginas/BiogDCarlosI.aspx

 Βιογραφία 

 Πρώιμα χρόνια 
300px|αριστερά|μικρογραφία|Η βάπτιση του Καρόλου (π. 1863).
Ο Κάρολος γεννήθηκε στη Λισαβόνα της Πορτογαλίας την 1 Φεβρουαρίου 1863 και ήταν ο πρώτος γιος του Λουδοβίκου Α΄ της Πορτογαλίας και της Μαρίας Πίας της Σαβοΐας. Βαφτίστηκε με τα ονόματα Κάρολος Φερδινάνδος Λουδοβίκος Μαρία Βίκτωρ Μιχαήλ Ραφαήλ Γαβριήλ Γκοντζάγκα Ιαβέρης Φραγκίσκος του Ασσίς Ιωσήφ Συμεών.http://www.archontology.org/nations/portugal/port009/

Είχε μια εντατική εκπαίδευση, προκειμένου να είναι προετοιμασμένος να κυβερνήσει ως συνταγματικός μονάρχης της χώρας. Το 1883 ταξίδεψε στην Ιταλία, την Αγγλία, τη Γαλλία και τη Γερμανία, όπου εμπλούτισε τις γνώσεις του σχετικά με το σύγχρονο κόσμο. Για ορισμένο διάστημα τα έτη 1883, 1886 και 1888 υπηρέτησε ως αντιβασιλέας, καθώς ο πατέρας του ταξίδευε στην Ευρώπη. Ο πατέρας του Λουδοβίκος Α΄ τον συμβούλευε να είναι μετριόφρων και να μελετάει με προσοχή.left|160px|thumb|Πορτρέτο του βασιλιά Καρόλου Α΄.

 Βασιλιάς της Πορτογαλίας 
Ο Κάρολος έγινε Βασιλιάς στις 19 Οκτωβρίου 1889, μετά από το θάνατο του πατέρα του. Έπειτα από το βρετανικό τελεσίγραφο του 1890 η Πορτογαλία αναγκάστηκε να παραιτηθεί από σημαντικές εδαφικές διεκδικήσεις της στη νότια Αφρική, κάτι που θα προκαλέσει αρνητικά συναισθήματα στο εσωτερικό της χώρας.

Στον οικονομικό τομέα, η Πορτογαλία είχε κηρύξει δύο φορές πτώχευση (το 1892 και το 1902), δημιουργώντας βιομηχανική αστάθεια, πολιτική αστάθεια και κριτική ενάντια στη μοναρχία. Ο Κάρολος απάντησε με το διορισμό του Ζουάου Φράνκο ως πρωθυπουργού και στη συνέχεια με την αποδοχή της διάλυσης του κοινοβουλίου.

Ως προστάτης των επιστημών και των τεχνών, ο βασιλιάς Κάρολος συμμετείχε ενεργά (το 1894) στον εορτασμό της 500ης επετείου από τη γέννηση του Ερρίκου του Θαλασσοπόρου. Το επόμενο έτος βράβευσε τον Πορτογάλο ποιητή Ζοάο ντε Ντέους σε μια τελετή στη Λισαβόνα. Ο Κάρολος είχε προσωπικό ενδιαφέρον για την εξερεύνηση των βαθέων υδάτων και των θαλασσών γενικότερα, άσσια εξερεύνηση, δημοσιεύοντας μια έκθεση με τις δικές του μελέτες σε αυτόν τον τομέα. Από τα επιστημονικά του ενδιαφέροντα, το σημαντικότερο ήταν η ωκεανογραφία. Έδωσε ένα μεγάλο μέρος των χρημάτων του σε ωκεανογραφικά ερευνητικά σκάφη, καθώς και στη δημιουργία ενός από τα πρώτα ενυδρεία στον κόσμο, στη Λισαβόνα, το οποίο είναι επισκέψιμο ακόμη και σήμερα. Το Πολεμικό Ναυτικό της Πορτογαλίας, σήμερα διαθέτει ένα υδρογραφικό πλοίο με την ονομασία του βασιλιά Καρόλου Α΄, προκειμένου να τιμήσει την προσφορά του.


Βασιλοκτονία 
Στις 1 Φεβρουαρίου 1908, η βασιλική οικογένεια, επιστρέφοντας στη Λισαβόνα από το παλάτι της Βίλα Βισόζα στο Αλεντέιζου, θα δεχθεί επίθεση με πυροβολισμούς στην Πλατεία Εμπορίου από δύο μέλη του Πορτογαλικού Δημοκρατικού Κόμματος, τους Αλφρέδο Κόστα και Μανουέλ Μπουίσα.

Από τους πυροβολισμούς ο βασιλιάς Κάρολος θα πεθάνει αμέσως, ενώ ο διάδοχος Λουδοβίκος Φίλιππος είκοσι περίπου λεπτά αργότερα. Οι δολοφόνοι σκοτώθηκαν από τους πυροβολισμούς της αστυνομίας και της φρουράς της βασιλικής οικογένειας, ενώ από τη σύγχυση δέχτηκε πυρά και ένας πολίτης. Επτά ημέρες αργότερα, ο νεότερος γιος του Καρόλου, ο Εμμανουήλ, θα ανακηρυχθεί βασιλιάς της Πορτογαλίας.

160px|thumb|Ο Κάρολος με τη σύζυγό του, Αμαλία, και το νεογέννητο γιο τους, Λουδοβίκο Φίλιππο.

 Οικογένεια 
Η πρώτη υποψήφια σύζυγος του Καρόλου ήταν μία από τις κόρες του Φρειδερίκου Γ΄ της Γερμανίας, όμως το ζήτημα της θρησκείας και η βρετανική πίεση ματαίωσαν το γάμο. Στη συνέχεια, θα γνωρίσει και θα παντρευτεί την Αμαλία της Ορλεάνης, τη μεγαλύτερη κόρη του Φιλίππου, Κόμη του Παρισιού και διεκδικητή του πρώην γαλλικού θρόνου. Από τον γάμο τους απέκτησαν τρία παιδιά:http://www.geni.com/people/Manuel-II-Rei-de-Portugal/6000000003230065968
 Λουδοβίκος Φίλιππος (1887 - 1908)
 Μαρία Άννα (1887 - 1887)http://www.geni.com/people/Maria-Ana-de-Portugal/6000000008221575148
 Εμμανουήλ (1889 - 1932)

Αρκετά χρόνια μετά το θάνατο του Καρόλου, μία γυναίκα με το όνομα Μαρία Πία υποστήριξε ότι ήταν εξώγαμη κόρη του, κάτι που ωστόσο δεν εξακριβώθηκε.https://books.google.gr/books?id=wfiqAAAAQBAJ&pg=PT123&lpg=PT123&dq=Maria+Pia+de+Saxe-Coburgo+e+Bragança&source=bl&ots=eQeb_iTpjv&sig=qXXRuCdXOM_urDbpAiXwiHjUECE&hl=el&sa=X&ei=LqsiVZybIYHcUrKNg_gF&ved=0CDEQ6AEwBDgK#v=onepage&q=Maria%20Pia%20de%20Saxe-Coburgo%20e%20Bragan%C3%A7a&f=false

Πρόγονοι

Παραπομπές

Κατηγορία:Βασιλείς της Πορτογαλίας
Κατηγορία:Οίκος της Σαξονίας-Κοβούργου-Γόθας